Si maritau Rosa

***'Si Maritau Rosa***' è na canzuni tradizziunali siciliana, canusciuta ntî tuttu lu tirritoriu. Ricintimenti la canzuni fu ripigghiata di Robertu Alagna pi nu discu di canzuni siciliani ntitulatu "Sicilien". Tra li virsioni chiù canusciuti s'havâ citari pâ so billizza chidda di Carlu Muratori, ntô discu "Sicily".

## Lu testu

Tampasiannu nta Internet si ponnu truvari virsioni assai differenti i sta canzuni. Una è a siquenti:

Quannu a nutturna portunu

'Ntra lu quarteri miu

M'affaccia 'nu disiu

Nun pozzu cchiù durmì.

Alleggiu alleggiu apru2

A porta a vanidduzza

Vidu ca è pp'Annuzza

E tornu a lacrimà!

Si maritau Rosa

Saridda e Pippinedda

e iù, ca sugnu bedda

Mi vogghiù marità.

1Autri virsioni simili hannu "taliata" mmeci di "vardata".

2Autri virsioni simili hannu "grapu" o "apru" mmeci di "rapu".

Vidimu ora li virsioni numinati supra. Cuminzamu câ virsioni di Robertu Alagna, comu si poti ascutari ntô video nta Youtube:

Vinni la primavera

Li mennuli sù 'n ciuri

A mia 'n focu d'amuri

Nô cori m'addumò.

L'aceddi s'assicùtunu

Facennu riscurseddi

Di canti cosi beddi

Ca mi fannu sunnà!

Si maritau Rosa

Saridda e Pippinedda

e tu, ca si a chiù bedda,

Ti vogghiu marità.

Quantu biddizzi giuvani

Ca passunu sta strata,

E tu cu 'na vardata

Abbruci stu cori ccà.

Oh Diu, tra pen'e lacrimi

Si sfascia la mè vita

Ti vogghiu fari zita

Ti vogghiu marità.

Si maritau Rosa

Saridda e Pippinedda

E tu, ca si a chiù bedda,

Ti vogghiu marità.

E tu, ca si a chiù bedda,

Ti vogghiu maritari.

Vidimu poi a virsioni di Carlu Muraturi comu si leggi ntô liami sternu:

Vinni la primavera

Li mennuli su 'n ciuri

A mia 'n focu d'amuri

Lu cori m'addumò.

L'aceddi s'assicutunu

Facennu discurseddi

Ah quantu cosi beddi

Ca mi fannu sunnà!

Si maritau Rosa

Saridda e Pippinedda

e ju ca sugnu bedda

Mi vogghiù marità.

S'iddu notturna portunu

Ntra lu quartieri miu

M'accrisci lu disiu

Nun mi fa chiù durmì.

Alleggiu alleggiu rapu

La porta a vanidduzza

Viru ca su nituzza

E restu a lacrimà!

Si maritau Rosa

Saridda e Pippinedda

e ju ca sugnu bedda

Mi vogghiù marità.

Di quantu beddi giovani

Ca tessunu la strata;

Nuddu di 'na taliata

Digna la casa mia.

E ju fra peni e lacrimi

Distruggiu la me vita

Mi vogghiu fari zita

Mi vogghiu marità.

Si maritau Rosa

Saridda e Pippinedda

e ju ca sugnu bedda

Mi vogghiù marità.

Si trovunu poi virsioni assai chiù diversi, cu strofi agghiunti. Pri sempiu, c'èsti a siquenti, chi è u testu dâ discrizioni dû video dû liami sternu "pinurtima virsioni" cu quarchi canciamentu pi riflettiri chiddu chi sentu ntô video:

Vinni la primavera,

li mennuli su 'nciuri,

lu focu di l'amuri

lu cori m'addumò.

E ammiezz'u suli e ' ciuri

abbòlunu l`aceddi,

tutti 'sti cosi beddi

mi fannu suspirà.

Si maritau Rosa,

Saridda e Pippinedda

e iu ca sugnu bedda

mi vogghiu marità.

Si maritau Rosa,

Saridda e Pippinedda

Pi ttia ca si cchiù bbedda

mariti non ci nnè.

Tanti picciotti beddi

passanu di 'sta strata,

ma nuddu 'na vardata

alla me casa dà.

Certu `stu desideriu

distruggi la mè vita,

mi vogghiu fari zita,

mi vogghiu marità.

Si maritau Rosa,

Saridda e Pippinedda

e iu ca sugnu bedda

mi vogghiu marità.

Si maritau Rosa,

Saridda e Pippinedda

Pi ttia ca si cchiù bbedda

mariti non ci nnè.

La rota l`aiu fatta,

la casa l`aiu magari,

schetta nun vogghiu stari,

rannuzza sugnu già.

La curpa è di mè matri,

mi tini arritirata,

ma ora la jurnata

vaju di ccà e di ddà.

Si maritau Rosa,

Saridda e Pippinedda

e iu ca sugnu bedda

mi vogghiu marità.

Si maritau Rosa,

Saridda e Pippinedda

Pi ttia ca si cchiù bbedda

mariti non ci nnè.

Nfini si trova chist'urtima virsioni, chi pari quasi n'autra canzuni. U testu veni di l'urtimu liami sternu, cu canciamenti nichi ca fici iù.

Vinni la primavera

Li mennuli su 'n ciuri

Ed iu, capu d'amuri,

Lu cori m'avvampò.

L'acciddi s'assicutano,

Facennu discurseddi

Maria chi sunnu beddi,

Si vonnu marità.

Si maritau Rosa,

Saridda e Pippinedda,

Ed iu, ca sugnu bedda,

Mi vogghiu marità.

Tegnu la porta aperta,

La mettu a padiduzza,

Ed iu, ca suu nicuzza,

Mi mettu a lacrimà.

Ormai tra pegni1 e lacrimme

Trascurri la mi vita,

Mi vogghiu fari zita,

Mi vogghiu marità.

Ora chi persi tutti

Tutti quanti li speranzi

Mi chiuu na2 stu cunventu,

E nun ci pensu chiù.

Chista è la storia tristi

Di na bellezza rara

Chi nun truvan3 maritu

Ebbi la vita amara.

1Probabilmenti vulìa scriviri "peni" e si sbagliau.

2Prubabilmenti vulìa scriviri "nta" o "nda" o "nna".

3Prubabilmenti una furma truncata di "truvannu".

## Lijami sterni

*Si maritau Rosa cantata di Alagna, di lu situ youtube
*Si maritau Rosa cantata di Leone Marco Bartolo, di lu situ youtube
*Si maritau Rosa, testu di la virsioni di Carlu Muratori.
*Si maritau Rosa, pinurtima virsioni.

Catigurìa:Canzuni siciliani